Ir-Regolament tal-Kummissjoni (KEE) Nru 1218/84
tat-30 ta' April 1984
dwar il-klassifika ta' oġġetti taħt is-subintestatura 39.07 B V (d) tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 7/69 tas-16 ta' Jannar 1969 dwar il-miżuri li għandhom jittieħdu għal applikazzjoni uniformi tan-nomenklatura tat-Tariffa Doganali Komuni [1], kif l-aħħar emendata bl-Att ta'l-Adeżjoni tal-Greċja, u b'mod partikulari Artikolu 3 tiegħu,
Billi, biex tkun żgurata applikazzjoni uniformi tan-nomenklatura tat-Tariffa Doganali Komuni, huwa meħtieġ li jiġu stabbiliti dispożizzjonijiet dwar il-klassifika tat-tariffa ta' friskaturi magħmula minn 30 % ta' materjal artifiċjali tal-plastika (raża tal-poliester stirenizzat) u 70 % ta' mili (prinċipalment ta' siliki) u li jkollu kisja ta' materjal trasparenti artifiċjali tal-plastika (raża tal-poliester stirenizzata) ta' bejn wieħed u ieħor 0,2 mm ħxuna fuq il-wiċċ li jintuża;
Billi l-intestatura Nru 39.07 tat-Tariffa Doganali Komuni annessa mar-Regolament tal-Kunsill (KEE) Nru 950/68 [2], kif l-aħħar emendat bir-Regolament (KEE) Nru 1018/84 [3], għandha x'taqsam ma' artikoli magħmula minn materjali tax-xorta deskritti fl-intestaturi Nri 39.01 u 39.06, u l-intestatura Nru 68.11 għandha x'taqsam ma artikoli tas-siment, tal-konkrit jew tal-ġebel artifiċjali (inkluż l-irħam imrammel mgħaqqad bis-siment), kemm rinforzat kif ukoll mhux; billi dawn iż-żewġ intestaturi jistgħu jittieħdu in konsiderazzjoni għall-klassifika ta' l-artikoli in kwistjoni;
Billi dawn il-friskaturi, li għandhom jiġu kklassifikati skond ir-Regola Ġenerali 3 (b) għall-interpretazzjoni tan-nomenklatura tat-Tariffa Doganali Komuni, huma paragunabbli fid-dehra u fil-materjal kostitwenti mal-prodotti, magħmula bil-piż, essenzjalment, minn bejn wieħed u ieħor 33 % ta' polymethyl methacrylate u 66 % ta' idrossidu ta'l-aluminju, liema materjal kien ġie kklassifikat mill-Kunsill tal-Kooperazzjoni Doganali (fis-47 laqgħa tiegħu li saret f'Novembru 1981) u mill-Qorti tal-Ġustizzja tal-Komunitajiet Ewropej (Il-Każ 234/82) fil-Kapitolu 39 [4]; billi, barra minn hekk, f'dan il-każ is-silikati jintużaw biss bħala mili, filwaqt li l-materjal artifiċjali plastiku, aktar milli jservi biss bħala "materjal li jgħaqqad" fis-sens ta'l-intestatura Nru 68.11 jiksi wkoll il-wiċċ li jintuża u huwa minħabba l-użu tiegħu in fatti kostitwent l-aktar importanti tal-friskaturi u jagħtihom il-karatteristiċi essenzjali tagħhom; billi, għalhekk, dawn il-friskaturi jaqgħu taħt l-intestatura Nru 39.07; billi, minħabba l-kompożizzjoni tagħhom, huma għandhom jiġu kklassifikati taħt is-subintestatura 39.07 B V d);
Billi l-miżuri previsti minn dan ir-Regolament huma skond l-opinjoni tal-Kumitat dwar in-Nomenklatura tat-Tariffa Doganali Komuni,
ADOTTAT DAN IR-REGOLAMENT:
Artikolu 1
Friskaturi magħmula minn 30 % ta' materjali artifiċjali tal-plastika (raża tal-poliester stirenizzat) u 70 % ta' mili (prinċipalment ta' silika) u li jkollu kisja ta' materjal trasparenti artifiċjali tal-plastika (raża tal-poliester stirenizzat ta' madwar 0,2 mm ħxuna fuq il-wiċċ li jintuża) għandu jiġi klassifikat fit-Tariffa Doganali Komuni kif ġej:
39.07 L-Artikoli ta' materjali tax-xorta deskritta fl-intestaturi minn-Nri 39.01 sad-39.06:
B. Oħrajn:
V. Ta' materjali oħra
(d) Oħrajn
Artikolu 2
Dan ir-Regoalment għandu jidħol fi-seħħ fil-21 jum li jiġi wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 30 ta' April 1984.